b'\n_START_ARTICLE_\nMaido Ajaots\n_START_PARAGRAPH_\nMaido Ajaots (s\xc3\xbcndinud 17. septembril 1940 Tallinnas) on eesti insener.\n_START_SECTION_\nHaridus\n_START_PARAGRAPH_\nMaido Ajaots on \xc3\xb5ppinud M\xc3\xa4rjamaa Keskkoolis 1947\xe2\x80\x931958, TPI mehaanikateaduskonnas masinaehituse tehnoloogia, metallil\xc3\xb5ikepinkide ja -instrumentide erialal, mehaanikainsener 1958\xe2\x80\x931963; tehnikateaduste kandidaadi v\xc3\xa4itekirja kaitses taotlejana lepinguliste uurimist\xc3\xb6\xc3\xb6de materjalide p\xc3\xb5hjal 1977. a TPIs.\n_START_SECTION_\nT\xc3\xa4iendus\xc3\xb5pe\n_START_PARAGRAPH_\nBudapesti Tehnika\xc3\xbclikool 1966\xe2\x80\x931967; Leningradi T\xc3\xa4ppismehaanika ja Optika Instituut, \xc3\xb5ppej\xc3\xb5udude kvalifikatsiooni t\xc3\xb5stmise kursused 1974; erialane t\xc3\xa4iendus Varssavi Tehnika\xc3\xbclikoolis 1980; Dresdeni Tehnika\xc3\xbclikoolis 1985; Stockholmi Kuninglik Tehnika\xc3\xbclikoolis 1987, 1992; Kieli Tehnikak\xc3\xb5rgkoolis 1993. Kuni paarin\xc3\xa4dalasi \xc3\xb5ppereise (harilikult ka loengute pidamisi) on olnud Moskva, Leningradi, Viini tehnika\xc3\xbclikoolides (1991, 1998, 2002), Dresdeni Tehnika\xc3\xbclikoolis 1996, Kemptenis 2001, Kielis 2003 jm.\n_START_SECTION_\nTeaduskraad ja kutse\n_START_PARAGRAPH_\nTehnikateaduste kandidaat (triboloogia erialal TPIs, teema "Isem\xc3\xa4\xc3\xa4rivate miniatuurliugelaagerduste uurimine") 1977; dotsent 1982.\n_START_SECTION_\nTeenistus\n_START_PARAGRAPH_\nTT\xc3\x9cs 1963\xe2\x80\x93\xe2\x80\xa6: masinaelementide kateederi assistent 1963\xe2\x80\x931967; masinat\xc3\xb6\xc3\xb6stuse automatiseerimise kateedri (a-st 1975 peenmehaanika kateeder) vanem\xc3\xb5petaja 1967\xe2\x80\x931977, dotsent 1978\xe2\x80\x931987, kateedri juhataja 1987\xe2\x80\x931992; kulumise ja dispergeerimisprotsesside labori juhtivteadur (0,5 koormusega) 1988\xe2\x80\x931990; aparaadiehituse instituudi peenmehaanika professor 1992\xe2\x80\x932000, direktor 1992\xe2\x80\x932000; mehhatroonika instituudi peenmehaanika professor ja direktor 2000\xe2\x80\x932005; peenmehaanika professor, masinaelementide ja peenmehaanika \xc3\xb5ppetooli juhataja 2005\xe2\x80\x932009; emeriitprofessor 2009-..\n_START_SECTION_\nTeadust\xc3\xb6\xc3\xb6 p\xc3\xb5hisuunad\n_START_PARAGRAPH_\nAparaatide jt t\xc3\xa4ppistoodete mehaaniliste s\xc3\xbcsteemide projekteerimine, konstrueerimine, katsetamine ja eksperimentaalne ning teoreetiline uurimine; tribos\xc3\xbcsteemid, aparaadidetailid ja -elemendid; \xc3\xbcldkonstruktsiooni\xc3\xb5petuse probleemid._NEWLINE_Avaldanud \xc3\xbcle 150 teaduspublikatsiooni, sealhulgas 18 leiutist. Tema juhendamisel on kaitstud 12 magistri- ja 6 doktorit\xc3\xb6\xc3\xb6d.\n_START_SECTION_\nTeadusorganisatoorne ja -administratiivne tegevus\n_START_PARAGRAPH_\nTeaduslik-tehnilise \xc3\xbchingu laagrite ja h\xc3\xb5\xc3\xb5rdeaparaatide sektsiooni esimees 1981\xe2\x80\x9392; NSV Liidu delegatsiooni liige 1986, 1989; \xc3\x9cleliidulise \xc3\x95ppemetoodikakoondise liige 1987\xe2\x80\x931991; aparaadiehituse eriala teaduslik-metoodilise n\xc3\xb5ukogu (Leningradi T\xc3\xa4ppismehaanika ja Optika Instituudi juures) liige 1988\xe2\x80\x931991; TT\xc3\x9c n\xc3\xb5ukogu asejuhataja ja juhataja 1999\xe2\x80\x932000; Eesti Teadlaste Liidu juhatuse liige; Eesti Mehaanikainseneride Liidu liige; ISO Tehnilise Komitee 123 "Liugelaagrid" Tallinnas toimunud istungite korralduskomisjoni liige; Eesti Rahvusliku Mehaanika Komitee liige; mitme teaduskonverentsi rahvusvahelise programmikomitee liige; Masinat\xc3\xb6\xc3\xb6stuse Liidu kutsekomisjoni esimees (kuni k\xc3\xa4esoleva ajani); Eesti Teadusfondi ekspert, \xc3\xbcli\xc3\xb5pilaste teadust\xc3\xb6\xc3\xb6de vabariikliku konkursikomisjoni liige (mitu koosseisu).'